AQSh MRB sobiq xodimi Edvard Snouden Twitter ijtimoiy tarmog‘idagi mikroblogida, AQSh sobiq bosh prokurori Erik Xolderning Snouden Amerika jamoatchiligiga xizmat qilgani to‘g‘risidagi fikrlariga o‘z qarashini bildirdi. «2013: bu davlatga xiyonat!  2014: Balki, xiyonat emasdir, ammo o‘ylanmay qilingan harakat!  2015: Bu baribir noqonuniy edi!  2016: Bu jamoatchilikka xizmatdir, ammo…!  2017: …», - deb yozgan Snouden Twitter’dagi sahifasida Xolder bayonotidan so‘ng. Bundan avval Xolder Snouden MRB ishlash usullarini kun tartibiga chiqarish bilan Amerika jamoatchiligiga xizmat qilgani xususida fikr bildirgandi.